DA   DA 
 
 
 EUROPA -
KOMMISSIONEN   
Bruxelles, den 14.2.2022  
COM(2022) 44 final  
 
TILLÆG TIL MEDDELELSE FRA KOMMISSIONEN TIL EUROPA -
PARLAMENTET, RÅDET, DET EUROPÆISKE ØKONOMISKE OG SOCIALE 
UDVALG OG REGIONSUDVALGET  
om EU -strategien for området omkring Adriaterhavet og Det Joniske Hav   
 
1 INDDRAGELSE AF REPUBLIKKEN SAN MARINO I "DEN EUROPÆISKE 
UNIONS STRATEGI FOR OMRÅDET OMKRING ADRIATERHAVET OG DET 
JONISKE HAV"  
1. INDLEDNING  
Det Europæiske Råd anmodede i december 2012 Europa -Kommissionen om at fremlægge en 
EU-strategi for området omkring Adriaterhavet og det Joniske Hav (EUSAIR) inden 
udgangen af 2014. Efter anmodningen hørte Kommissionen mange interessenter. Den 17. juni 
2014 ved tog den EUSAIR -meddelelsen.1 
Rådet godkendte derfor EUSAIR i sine konklusioner af 24. oktober 20142 og opfordrede alle 
relevante aktører til gennemførelse hurtigst muligt. Ved tillægget til EUSAIR -meddelelsen 
(COM(2020) 132 final af 2. april 2020) blev Republikken Nordmakedonien inddraget i 
EUSAIR.  
Det overordnede mål med EUSAIR er at fremme bæredygtig  økonomisk og social velstand i 
regionen gennem:  
 vækst og jobskabelse  
 forbedring af regionens tiltrækningskraft, konkurrenceevne og konnektivitet  
 beskyttelse af miljøet og  
 sikring af sunde og afbalancerede hav - og kystmiljøer.  
EUSAIR understøtter ligeledes  EU's udvidelsesproces. Med EUSAIR er det muligt for fem 
lande på Vestbalkan at samarbejde på lige fod med medlemsstater, samtidig med at visse af 
EU's politikker og strategier fremmes på makroregionalt niveau.  
For at opfylde målsætningen forpligter reger ingerne i deltagerlandene3 sig til at koordinere 
deres prioriteter og mobilisere relevante nationale og EU -midler til gennemførelse af 
handlingsplanen4. Denne handlingsplan har til formål at gøre strategien operationel ved at 
udpege konkrete prioriteter (søjler og emner) og tiltag for makroregionen.  
EUSAIR er fortsat åben for andre partnere i regionen. Det Adriatiske og Joniske 
Råd/EUSAIR -ministermødet5 af 11. maj 2021 reagerede positivt på Republikken San Marinos 
anmodning om at deltage i EUSAIR. I mødets Izolaerklæring opfordredes Rådet til at træffe 
de nødvendige foranstaltninger for at inddrage San Marino i EUSAIR som det tiende 
deltagerland. Den 15.  juni 2021 sendte de fire EU -medlemsstater, der deltager i EUSAIR, en 
skrivelse til det portugisiske formandskab for Rådet, hvori anmodningen støttes.  
I sine konklusioner af 18. november 2021 bifaldt og accepterede Rådet anmodningen fra 
landene, der deltag er i EUSAIR. Det opfordrede Kommissionen til at træffe de nødvendige 
foranstaltninger for at inddrage San Marino i EUSAIR, til at ændre strategien i 
overensstemmelse hermed og indgive den til Rådet6. 
                                                           
1 COM(2014)  357 final af 17.6.2014.  
2 Det Europæiske Råds konklusioner af 23. og 24. oktober 2014, EUCO 169/14.  
3 Fire medlemsstater (Kroatien, Grækenland, Italien og Slovenien) og fem lande på Vestbalkan 
(Albanien, Bosnien -Hercegovina, Montenegro, Nordmakedonien og Serbien).  
4 SWD(2014)190 final.  
5 Udenrigsministrene og deltagerlandenes myndigheder med  ansvar for EU -midler repræsenterer 
EUSAIR og det adriatisk -joniske initiativ på politisk niveau. De har siden det første årlige EUSAIR -
forum (Dubrovnik (Kroatien), 2. -13. maj 2016) udgjort det Det Adriatiske og Joniske Råd/EUSAIR -
ministermøde.  
6 Rådet for  Almindelige Anliggender af 18. november 2021.  
 
2  
2. INDDRAGELSE AF SAN MARINO I EUSAIR  
1. Politisk baggrund  
San Marino er en tæt nabo og partner til EU og deler dets grundlæggende værdier. 
Forbindelserne mellem EU og San Marino, etableret i 1983, bygger på en række bilaterale 
aftaler. De dækker områder såsom told, beskatning af private indtægter fra opsparing og  
monetære spørgsmål. Siden 2015 har EU forhandlet associeringsaftaler med Andorra, 
Monaco og San Marino. I henhold til en sådan aftale ville de tre lande kunne deltage i det 
indre marked og samarbejde med EU om ledsagepolitikker.  
I kraft af San Marinos st ørrelse og geografiske position i området omkring Adriaterhavet er 
der en overlapning med det område, hvor EUSAIR gennemfører sine projekter, tiltag og 
aktiviteter. San Marinos regering deler fuldt ud EUSAIR's målsætning og princippet om 
samarbejde på fler e niveauer og mellem flere interessenter.  
2. San Marinos deltagelse i EUSAIR  
I dette tillæg til Kommissionens meddelelse om EUSAIR fastsættes San Marinos roller og 
ansvarsområder i EUSAIR's flerniveaustyring samt landets forbindelser med de andre 
deltagerlan de.  
Deltagelse i EUSAIR indebærer for San Marino samarbejde og koordinering med de andre 
lande i regionen i planlægningen af nationale, EU -relaterede og andre finansieringskilder til 
gennemførelse af handlingsplanen.  
Med inddragelsen i EUSAIR vil San Mar ino have ret til at deltage i EUSAIR's 
forvaltningsstrukturer på politisk, operationelt og koordinerende niveau7. 
3. KONKLUSIONER  
Inddragelsen af San Marino i EUSAIR vil intensivere samarbejdet i området omkring 
Adriaterhavet og Det Joniske Hav. Den vil også styrke EUSAIR -partnerskabet og 
forbindelserne mellem San Marino og EU.  
Deltagelse i EUSAIR på lige vilkår med alle deltagerlan de vil gøre det muligt for San Marino 
at blive bedre bekendt med forvaltningsmekanismerne i en makroregional EU -strategi. 
Samtidig vil San Marino opnå erfaring og involvering i gennemførelsen af EU -politikker.  
Vedlagt er et nyt kort over EUSAIR -landene.  
 
 
 
 
 
 
 
                                                           
7 Ministermøder (politisk niveau), tematiske styregrupper (operationelt niveau) og EUSAIR's bestyrelse 
(koordinerende niveau).  
 
3  
KORT OVER LANDENE I "DEN EUROPÆISKE UNIONS STRATEGI FOR OMRÅDET OMKRING 
ADRIATERHAVET OG DET JONISKE HAV"